अजा आयोग के चेयरमैन शिवधारी राम से विश्रामपुर नगर परिषद उपाध्यक्ष के नेतृत्व में पार्षदों के एक प्रतिनिधिमंडल ने मुलाकात की.प्रतिनिधिमंडल ने श्री राम से नगर परिषद कार्यालय के मनमानी की शिकायत की.उपाध्यक्ष अनिल कुमार पाण्डेय ने कहा कि कार्यपालक पदाधिकारी और अध्यक्ष पति के जुगलबंदी की सह से नप कार्यालय सभी योजनाओं में लूट मचाये हुये है.नियमो को ताक पर रखते हुये कुछ चुनिंदा लोगों को लाभ पहुँचाया जा रहा है.इन लोगो की तानाशाही रवौये के कारण केंद्र या राज्य सरकार की कोई भी योजना धरातल पर नही उतर पा रही है.शिवधारी राम ने नप प्रतिनिधियों को भरोसा दिलाया कि मामले को मुख्यमंत्री व विभागीय मंत्री के समक्ष रखेंगे.जांचोपरांत कार्रवाई होगी.मौके पर विधायक प्रतिनिधि ललन चौबे,पार्षद दिनेश शुक्ला,मजमुदिन अंसारी,भाजपा अल्पसंख्यक मोर्चा के नगर अध्यक्ष गुलाम नबी अंसारी,संतोष राम सहित कई लोग मौजूद थे.